

Valgkomiteens innstilling til ordinær generalforsamling i Yara International ASA den 10. mai 2016

Valgkomiteen i Yara International ASA har følgende sammensetning:

**• Tom Knoff (leder)**

**• Thorunn Kathrine Bakke**

**• Ann Kristin Brautaset**

**• Anne Carine Tanum**

**Valgkomiteen har siden generalforsamlingen i mai 2015 avholdt 8 møter, inkludert individuelle møter med alle medlemmer i styret og Yaras konsernsjef. Komiteen har blitt forelagt styrets egenevaluering og har vurdert styrets arbeid og sammensetning.** **Valgkomiteen vurderer styret som godt og velfungerende, og med en kompetanse som er egnet til å møte selskapets behov og utfordringer fremover.**

**Valgperioden for samtlige styremedlemmer går ut i 2016, men alle styremedlemmer har sagt seg villig til å stille til gjenvalg. Komiteen har i sin innstilling lagt vekt på styremedlemmenes uavhengighet, behovet for en bred og relevant kompetanse i styret og behovet for kontinuitet i styret.**

**Valgkomiteen har i sitt arbeid med innstillingen bedt om innspill direkte fra Yaras største aksjonærer og gjennom kommunikasjon på Yaras nettsider.**

**Valgkomiteen foreslår en økning av honorarene til de tillitsvalgte på ca. 2,75 prosent. For den ordinære generalforsamling i Yara International ASA 10. mai 2016 legger Valgkomiteen fram følgende innstilling:**

1. Valg av styremedlemmer

Valgkomiteen foreslår gjenvalg for en periode av to år av Leif Teksum, Maria Moræus Hanssen, Hilde Bakken, Geir Isaksen og John Thuestad som styremedlemmer.

Det vises til Valgkomiteens vurderinger ovenfor. Det vises videre til Yaras nettsider for informasjon om kandidatenes kompetanse og bakgrunn:

<http://www.yara.com/about/management_and_board/board_members.aspx>

2. Forslag til godtgjørelse til styrets medlemmer

Valgkomiteen foreslår følgende godtgjørelse til styrets medlemmer:

Styreleder: NOK 529.000

Nestleder: NOK 349.000

Styremedlemmer: NOK 305.000

Godtgjørelsen er fastsatt per år og utregnes forholdsmessig.

Møtetillegg for styremedlemmer bosatt utenfor Skandinavia:

NOK 11.000 per møte

Godtgjørelse til møtende varamedlemmer til styret:

NOK 9.600 per møte

3. Forslag til godtgjørelse for medlemmer av kompensasjonsutvalget

NOK 7.000 per møte

**4. Forslag til godtgjørelse for medlemmer av revisjonsutvalget**

Revisjonsutvalgets leder: NOK 156.000

Revisjonsutvalgets medlemmer: NOK 90.500

Godtgjørelsen er fastsatt per år og utregnes forholdsmessig.

**5. Forslag til godtgjørelse for medlemmer av valgkomiteen**

NOK 5.700 per møte

6. Valg av medlemmer til Valgkomiteen

Valgkomiteen foreslår gjenvalg for en periode av to år av Tom Knoff som leder av valgkomiteen og Thorunn Kathrine Bakke, Ann Kristin Brautaset og Anne Carine Tanum som medlemmer av valgkomiteen. Det vises til Yaras nettsider for informasjon om valgkomiteens nåværende medlemmer:

<http://www.yara.com/about/corporate_governance/shareholders/nomination_committee/index.aspx>

Oslo, 18. april 2016



# Tom Knoff

Valgkomiteens leder